ԵՊՀ-ում սոցիալական աշխատանքին վերաբերող դասընթացներ սկսել են դասավանդվել 1988 թ.-ից՝ Փիլիսոփայության, հոգեբանության և սոցիոլոգիայի ֆակուլտետի սոցիոլոգիայի բաժնի ուսանողներին: 1996 թվականին կատարվել է առաջին ընդունելությունը «սոցիալական աշխատանք մասնագիտությամբ»: Սոցիալական աշխատանքի և սոցիալական տեխնոլոգիաների ամբիոնը հիմնադրվել է 2004 թ.-ին՝դառնալով նորաստեղծ Սոցիոլոգիայի ֆակուլտետի ամբիոններից մեկը: Այն սկսեց սպասարկել սոցիալական աշխատանքի բակալավրի և մագիստրոսի ուսումնական ծրագրերը: Սոցիալական աշխատանքի կրթական ծրագրերը ներառում են երեք բաղադրիչ` տեսություն, պրակտիկա և հետազոտական աշխատանք: Կրթությունը կազմակերպվում է առկա և հեռակա ուսուցման ձևերով: